Ljubljana, 12.2.2016

# VSEM ČLANICAM

# SPECIALNE OLIMPIADE SLOVENIJE

# ZADEVA: RAZPIS ZA PODELITEV PLAKET IN PRIZNANJ SPECIALNE OLIMPIADE SLOVENIJE ZA LETO 2016

Specialna olimpiada Slovenije tudi letos podeljuje priznanja za delo in dosežke na področju športa za osebe z motnjami v duševnem razvoju.

**Plaketa SOS** je najvišje priznanje v Republiki Sloveniji, ki se podeljuje za izjemen prispevek k razvoju Specialne olimpiade oziroma športa za osebe z zmernimi in težjimi motnjami v duševnem razvoju.

**Priznanje SOS** lahko prejmejo člani ali nečlani Specialne olimpiade Slovenije, posamezniki ali ustanove za pomemben prispevek k razvoju SOS, za kvalitetno organizirano in izvedeno mednarodno tekmovanje ali državne igre SOS oziroma drug pomemben dogodek, ki je prispeval k razvoju in ugledu tega gibanja, pa tudi za sistematično in dolgotrajno treniranje tekmovalcev.

Prosimo, da utemeljene predloge za plaketo ali priznanje pripravite odgovorno, jih podprete z verodostojnimi utemeljitvami in o predlogih seznanite predlagane kandidate. Upoštevajte veljavni Pravilnik o priznanjih SOS (dostopen na spletni strani <http://www.specialna-olimpiada.si/si/za-clanice/knjiznica/>) in predloge pošljite do

**10. marca 2016** na naslov:

**Specialna olimpiada Slovenije**

**Samova 9**

**1000 Ljubljana**

Komisija za priznanja SO Slovenije bo pravočasno prispele vloge pregledala in na podlagi Pravilnika o priznanjih SO Slovenije Izvršnemu odboru SO predlagala dobitnike plaket in priznanj. Plakete in priznanja bodo podeljeni na Občnem zboru društva 29. marca 2016.

Komisija za priznanja SOS

Stanka Grubešič, predsednica